Príloha č. 1 Informatívny Opis predmetu zákazky k výzve vyhlasovanej v rámci zriadeného DNS

**Tento opis predmetu zákazky je informatívny, slúži výlučne na ilustráciu. Presný opis predmetu zákazky bude uvedený v konkrétnej výzve v rámci zriadeného DNS.**

1. Predmetom zákazky je dodanie tovaru pod názvom **POTRAVINY** a poskytnutie s tým súvisiacich služieb.
2. Súčasťou predmetu zákazky je aj **dovoz na miesto určené verejným obstarávateľom**.
3. **Množstvo požadovaného tovaru**: množstvo je uvedené pri každej položke samostatne, s uvedením požadovanej mernej jednotky(ks, balenie, liter, kilogram, a. i.).
4. **Lehota dodania tovaru**: bude uvedená v konkrétnej výzve v rámci zriadeného DNS .
5. **Miesto dodania tovaru**: bude uvedené v konkrétnej výzve v rámci zriadeného DNS v množstve podľa čiastkovej objednávky s uvedením čísla Rámcovej zmluvy, z ktorej sa bude čerpať.
6. **Minimálne požiadavky na zloženie tovaru – špecifikácia predmetu zákazky**:

**Kategória 9: Ovocie a zelenina**

Špecifikácia predmetu zákazky a požiadavky na predmet zákazky:

1. Predmetom zákazky je nákup a dodávka čerstvého ovocia a zeleniny. Tovar musí byť dodaný nepoškodený v čerstvom stave v najvyššej kvalite, prvej akostnej triedy a s vysledovateľnosťou pôvodu a v súlade s platnou legislatívnou SR a EÚ.
2. Súčasťou predmetu zákazky sú aj súvisiace služby spojené s dopravou na miesto dodania, naložením a vyložením dodávaného tovaru do skladu na miesto určenia. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR. Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín v súlade s Potravinovým kódexom SR. Dokument o schválení musí byť platný počas celej platnosti zmluvy a nepretržite prítomný vo vozidle. Verejný obstarávateľ si vyhradzuje právo skontrolovať vhodnosť vozidiel podľa požiadavky. Dodávateľ bude tovar dodávať vlastnými zamestnancami alebo prostredníctvom prepravcu. V prípade, ak dodávateľ dodá tovar prostredníctvom prepravcu, ale iným spôsobom než vlastnými zamestnancami, zodpovedá v celom rozsahu tak, akoby tovar dodával sám. Z dôvodu zabrániť hnitiu, vädnutiu a vysychaniu (zaistenie maximálnej udržateľnosti vlastností ovocia a zeleniny) je žiadaná doprava v boxoch s temperovanou teplotou a správnou vlhkosťou.
3. Predmet zákazky musí spĺňať všetky zákonom stanovené normy pre daný predmet zákazky a musí spĺňať všetky požiadavky na zdravotne nezávadný tovar.
4. Minimálne požiadavky na predmet zákazky:
   1. kvalitou ovocia a zeleniny s výnimkou povolených odchýlok sú výrobky:

* neporušené, zdravé (vylúčené sú výrobky napadnuté hnilobou, plesňou alebo inak poškodené tak, že nie sú vhodné na spotrebu),
* čisté (bez akýchkoľvek viditeľných cudzích látok),
* bez škodcov alebo poškodení spôsobenými škodcami, ktoré ovplyvnia dužinu,
* bez nadmernej povrchovej vlhkosti,
* bez cudzieho pachu a chuti,
* výrobky musia znášať prepravu a manipuláciu a byť doručené na miesto určenia vo vyhovujúcom stave,
* plody musia byť toho istého pôvodu, odrody, obchodnej triedy a kvality.
* zemiaky musia byť bez použitia chemických konzervačných látok a prostriedkov proti klíčeniu
  1. zrelosť:
* plody musia dokazovať uspokojivú zrelosť a nesmú byť prezrelé,
  1. označovanie pôvodu produktov:
* v prípade tovaru pochádzajúceho z členského štátu sa názov uvedie v jazyku krajiny pôvodu alebo v akomkoľvek inom jazyku, ktorý je zrozumiteľný pre spotrebiteľov v krajine určenia.
* verejný obstarávateľ preferuje pri sezónnom ovocí a zelenine regionálny sortiment.

1. Predpokladané množstvá tejto časti predmetu zákazky sú iba orientačné, určené na základe predchádzajúcej spotreby kupujúceho. Množstvá jednotlivých druhov tovaru budú upresnené pravidelnými objednávkami.
2. Kupujúci je oprávnený neodobrať celkové predpokladané množstvo tovaru (predpokladaný počet jednotiek za 12 mesiacov). Predmetom fakturácie bude len skutočne objednaný a dodaný druh tovaru ako aj skutočne objednané a dodané množstvo tovaru na základe objednávky kupujúceho podľa nevyhnutnej potreby kupujúceho počas trvania rámcovej dohody. Objednávky objednávateľa nebudú limitované minimálnym množstvom objednávaného tovaru ani minimálnou cenou za objednávky od objednávateľa. Dodávateľ predáva tovar bez záložného práva ako aj iných práv zodpovedajúcich právam tretích osôb k cudzej veci.
3. Odkaz technickej špecifikácie na obchodnú značku alebo výrobcu tovaru je uvádzaný z dôvodu garantovania technických vlastností a kvalitatívnych parametrov tovaru. Pripúšťa sa tovar podľa technickej špecifikácie nahradiť ekvivalentným tovarom rovnakých alebo lepších technických vlastností a kvality. Dôkazné bremeno o súlade vlastností s požadovanými parametrami je na strane uchádzača.
4. Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových cien tovaru na trhu predávajúcim (ďalej len „**akciové ceny**“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa akciové ceny týkajú.
5. V prípade porušenia platných právnych predpisov, týkajúcich sa zabezpečenia bezpečnosti potravín zo strany Dodávateľa a prípadného zistenia tohto porušenia zo strany kontrolného orgánu, preberá Dodávateľ na seba všetky náklady, súvisiace s prípadným sankčným postihom Objednávateľa kontrolným orgánom.
6. Predávajúci sa zaväzuje tovar – Potraviny – čerstvé ovocie a zeleninu dodávať kupujúcemu v termíne a množstve uvedenom v objednávke, v predpokladaných termínoch dodávok, v **prvej pätine doby spotreby** odo dňa výroby. Tovar musí mať **pred sebou minimálne štyri pätiny** **záručnej doby**. Tovar musí byť dodávaný v 1. akostnej triede, s dokladmi zodpovedajúcimi platným právnym predpisom, veterinárnym a hygienickým normám, tovar musí spĺňať požiadavky zákona 152/1995 Z.z. v znení neskorších predpisov. Preprava tovaru musí byť zabezpečená izotermickým vozidlom s ochranou pred mrazom, ktoré je hygienicky spôsobilé na prepravu skaziteľných potravín a produktov. Tovar musí byť prepravovaný v hygienicky nezávadných obaloch. V prípade, že dodávané tovary budú balené v obale, musia byť označené v štátnom jazyku s min. údajmi (názov výrobku, krajinu pôvodu, výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Nariadením EP a Rady EÚ č.1169/2011, Vyhláškou MPRV SR č. 243/2015 Z.z. a Zákonom č. 152/1995 Z. z. o potravinách. Porušenie tejto povinnosti sa považuje za **hrubé porušenie** zmluvných podmienok. **Dodací list** pri každej dodávke musí obsahovať: množstvo a jednotkovú cenu tovaru, sumár za celú dodávku bez DPH a vyznačenie % DPH. Tovar musí byť čerstvý, zdravý, dostatočne zrelý, nenapadnutý hnilobou, plesňou, bez cudzieho pachu, bez nadmernej vlhkosti. Kupujúci pri realizácii dodávok uchádzačom bude vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa parameter čerstvosti (overením aký čas zostáva do dátumu spotreby, resp. minimálnej trvanlivosti). Tovar bude preberať na základe senzorickej analýzy (na základe zmyslového posúdenia farby, vône tovaru). Zemiaky musia byť zdravé, nenapadnuté hnilobou, plesňou, bez cudzieho pachu, bez nadmernej vlhkosti, dostatočne zrelé, bez nadmernej zeminy. Ak uchádzač poruší zásadu čerstvosti a kvality dodávaného tovaru, kupujúci tento nepreberie a bude to považovať za **hrubé porušenie dohody** a kupujúcemu vznikne právo na okamžité odstúpenie od zmluvy. Túto skutočnosť vyznačí na dodacom liste a vadný tovar odovzdá vodičovi, ktorý ho odoberie späť. Dodávateľ je povinný na vlastné náklady odstrániť zrejmé vady tovaru, resp. ho vymeniť, najneskôr do 24 hodín. Za chyby zrejmé už pri odbere sa považujú aj tie chyby, ktoré od začiatku robia tovar neupotrebiteľným. Ak sa v priebehu záručnej doby prejaví hygienická alebo zdravotná závadnosť, je dodávateľ povinný poškodený (vadný) tovar vymeniť, čo bude vykonané bezodplatne najneskôr do 24 hodín od reklamovania závady objednávateľom. Kupujúci si vyhradzuje právo požadovať namiesto výmeny poškodeného (vadného) tovaru, vrátenie kúpnej ceny. Kupujúci má právo odmietnuť prevziať tovar, ktorý nie je dodaný riadne a/alebo včas a/alebo v súlade s touto rámcovou dohodou a/alebo ďalšími podmienkami určenými v objednávke.
7. Ide konkrétne o tieto tovary v predpokladaných množstvách na 12 mesiacov:

|  |  |  |  |  |
| --- | --- | --- | --- | --- |
| **Pol. č.** | **Názov** | **MJ** | **Predpokladaný počet jednotiek za 12 mesiacov** | **Predpokladané miesto dodania** |
| 1 | Zemiaky chladené čistené celé bal. 5 kg | kg | 3000 | Centrum sociálnych služieb Horný Turiec, Turčianske Teplice |
| 2 | Zemiaky konzumné, neskoré, varný typ B, dužina žltá | kg | 20 000 | Centrum sociálnych služieb Horný Turiec, Turčianske Teplice |
| 3 | Zemiaky konzumné neskoré (oválne), varný typ A, šalátové | kg | 2000 | Centrum sociálnych služieb Horný Turiec, Turčianske Teplice |
| 4 | Zemiaky konzumné skoré (oválne) varný typ B, dužina žltá | kg | 7000 | Centrum sociálnych služieb Horný Turiec, Turčianske Teplice |
| 5 | Zemiaky konzumné skoré, varný typ A, šalátové | kg | 500 | Centrum sociálnych služieb Horný Turiec, Turčianske Teplice |
| 6 | Zemiaky prané čistené (ošúpané) polievkové, vákuovo bal., 5 kg bal., 10 kg bal. | kg | 1000 | Centrum sociálnych služieb Horný Turiec, Turčianske Teplice |